เรื่องร้องเรียน: หลังบ้านติดกับป้อมยามของบริษัท รปภ. สูบบุหรี่ทั้งวัน ทั้งคืน กลิ่นและควันลอยเข้าบ้านตลอดเวลา เหมือนเป็นบุหรี่มือสองเลย ทำให้มีปัญหาสุขภาพ ลูกชายอายุ 9 ขวบ เป็นภูมิแพ้ ส่วนแม่เป็นไมเกรน เคยไปแจ้งที่บริษัทเจ้าของป้อมยามแล้วแต่ปัญหาไม่ได้รับการแก้ไข  ตอนนี้ใช้ชีวิตลำบากมากเพราะช่วงปิดเทอมนี้ลูกชายต้องอยู่บ้านทั้งวัน ไม่สามารถปิดหน้าต่างได้ทั้งวันเพราะอากาศร้อนที่บ้านชั้นล่างไม่ได้ติดแอร์ด้วย
การดำเนินการของเจ้าหน้าที่: ตรวจสอบพบว่า มี รปภ.ของสถานที่ถ่ายทำรายการทีวี ในซอยเคหะร่มเกล้า78แยก1 แห่งหนึ่ง ยอมรับว่ามีการสูบบุหรี่ บริเวณป้อมยามขณะอยู่เวรรักษาความปลอดภัย จึงแจ้งให้ทราบว่ามีประชาชนใกล้เคียงเดือดร้อนเรื่องกลิ่น ควันบุหรี่ เจ้าหน้าที่ แนะนำให้ไปสูบบุหรี่บริเวณอื่นที่ห่างไกลบ้านของประชาชน เพื่อแก้ไขเหตุรำคาญแล้ว
ความเห็นของผู้แจ้ง: ขอบคุณมากค่ะ ที่รับข้อร้องเรียนและลงพื้นที่ช่วยแก้ปัญหา ที่ผ่านมาแจ้งไปทางเขตโดยตรงแล้วเรื่องก็เงียบไป 🙏😊
พื้นที่: แขวงราษฎร์พัฒนา เขตสะพานสูง กรุงเทพมหานคร